**Dotácia na stravu od 1.1.2023**

* Právne vzťahy pri poskytovaní dotácií upravuje zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov.
* Dotácia na stravu sa poskytuje v sume **1,30 eur**za každý deň, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo obed alebo iné jedlo.
* Dňa 01.01.2023 nadobudol účinnosť zákon č. 496/2022 Z. z. ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony.
* Novela zákona o dani z príjmov od 01.01.2023 upravuje poskytovanie daňového bonusu na dieťa, **čo má vplyv na poskytovanie dotácií na stravu.**

**Dotáciu na stravu je možné poskytnúť:**

* **na každé dieťa**, ktoré navštevuje MŠ alebo ZŠ a v MŠ alebo v ZŠ je najmenej 50 % detí z domácností, ktorým sa poskytuje pomoc v hmotnej núdzi;
* na dieťa, ktoré navštevuje MŠ alebo ZŠ a žije v domácnosti, ktorej sa **poskytuje pomoc v hmotnej núdzi** alebo ktorej **príjem** za posledných šesť mesiacov predchádzajúcich dňu podania žiadosti o poskytnutie dotácie **je najviac vo výške životného minima**
* na dieťa, ktoré navštevuje **posledný ročník MŠ alebo ZŠ** a žije v domácnosti, v ktorej si ani jeden člen domácnosti **neuplatnil na toto dieťa nárok na daňový bonus na dieťa, ktoré nedovŕšilo 18 rokov veku**; túto skutočnosť musí žiadateľ preukázať [**čestným vyhlásením**](https://www.upsvr.gov.sk/vzory-ziadosti/vzory-ziadosti-pre-oblast-socialnych-veci-a-rodiny/dotacie-pre-deti-1.html?page_id=268778).

V prípade, že dieťa patrí do niektorej z vyššie uvedených kategórií musí zákonný zástupca dieťaťa k poskytnutiu dotácie na stravu predložiť:

* potvrdenie z ÚPSVaR, že dieťa žije v domácnosti, ktorej sa poskytuje pomoc v hmotnej núdzi
* potvrdenie z ÚPSVaR, že dieťa žije v domácnosti, ktorej príjem je najviac vo výške sumy životného minima,
* čestné vyhlásenie o neuplatnení nároku na sumu daňového zvýhodnenia na vyživované dieťa (podpisujú obidvaja rodiča, pokiaľ dieťa nie je zverené do starostlivosti jednému z rodičov).

Termín doručenia dokladov je **10.1.2023.**

**Od 01.01.2023 novela zákona o dani z príjmov už neumožňuje súbeh poberania dotácie na stravu a daňového bonusu na deti do 18 rokov veku**. Upozorňujeme preto zákonného zástupcu dieťaťa, že ak by si v čase poskytovania dotácie na stravu uplatnil daňový bonus je povinný o uvedenom bezodkladne informovať zriaďovateľa Mestskú časť Bratislava-Vajnory s tým, že si musí byť vedomý právnych dôsledkov nepravdivého vyhlásenia (trestný čin podvodu podľa § 221 zákona č. 300/2005 Z.z.

Viac informácií k poskytovaniu dotácii na stravu nájdete na:

<https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby.html?page_id=964373>

<https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby/poskytovanie-dotacii-na-stravu-od-01.01.2023.html?page_id=1235525>

Čestné vyhlásenie od 1.1.2023 nájdete na:

https://www.upsvr.gov.sk/buxus/docs/SSVaR/od\_01-01-2023\_-\_DOTACIE\_strava/Cestne\_vyhlasenie\_od\_01\_01\_2023.pdf